KOMISIJOS ATASKAITA EUROPOS PARLAMENTUI IR TARYBAI

dėl naudojimosi Komisijai suteiktais įgaliojimais priimti deleguotuosius aktus pagal Reglamentą (ES) 2016/429 dėl užkrečiamųjų gyvūnų ligų („Gyvūnų sveikatos teisės aktą“)

1.ĮVADAS

Reglamentas (ES) 2016/429 dėl užkrečiamųjų gyvūnų ligų („Gyvūnų sveikatos teisės aktas“) buvo priimtas 2016 m. Šis reglamentas įsigaliojo 2016 m. balandžio 21 d. ir taikomas nuo 2021 m. balandžio 21 d.

Reglamentu pakeičiamas visas visiškai suderintų gyvūnų sveikatos teisės aktų (39 direktyvų ir reglamentų) rinkinys ir jame numatyta paprastesnė ir lankstesnė reglamentavimo sistema, kartu užtikrinant labiau rizika grindžiamą požiūrį nustatant gyvūnų sveikatos reikalavimus, geresnį pasirengimą ligoms, į sąrašą įtrauktų užkrečiamųjų ligų prevenciją ir kontrolę.

Be to, jame paaiškinamas įvairių subjektų vaidmuo gyvūnų sveikatos srityje ir atveriamos galimybės sumažinti ūkininkų, kitų veiklos vykdytojų ir kompetentingų institucijų administracinę naštą nepakenkiant gyvūnų sveikatos būklei Sąjungoje. Be to, jame numatytos tinkamesnės priemonės krizinėms situacijoms (pvz., naujų ligų atveju) spręsti arba konkrečiai rizikai (pvz., atsparumui antimikrobinėms medžiagoms) valdyti ir taip padedama mažinti ekonominius nuostolius dėl ligų protrūkių.

Pagal jo nuostatas Komisijai suteikiami įgaliojimai priimti daug įgyvendinimo ir deleguotųjų aktų. Juo Komisija taip pat įpareigota pranešti teisėkūros institucijai apie naudojimąsi jame numatytais deleguotaisiais įgaliojimais.

2.TEISINIS PAGRINDAS

Reikalavimas pateikti šią ataskaitą nustatytas Reglamento (ES) 2016/429 264 straipsnio 3 dalyje. Pagal šią nuostatą Komisijai nuo 2016 m. balandžio 20 d. penkerių metų laikotarpiui suteikiami įgaliojimai priimti deleguotuosius aktus toje dalyje nustatytais atvejais, o Komisija ne vėliau kaip likus devyniems mėnesiams iki penkerių metų laikotarpio pabaigos turi parengti naudojimosi deleguotaisiais įgaliojimais ataskaitą.

Pagal 264 straipsnio 3 dalį Komisijai suteikiami įgaliojimai priimti deleguotuosius aktus, nurodytus Reglamento (ES) 2016/429 3 straipsnio 5 dalyje, 5 straipsnio 2 dalyje, 5 straipsnio 4 dalyje, 14 straipsnio 3 dalyje, 16 straipsnio 2 dalyje, 18 straipsnio 3 dalyje, 20 straipsnio 3 dalyje, 29 straipsnyje, 31 straipsnio 5 dalyje, 32 straipsnio 2 dalyje, 37 straipsnio 5 dalyje, 39 straipsnyje, 41 straipsnio 3 dalyje, 42 straipsnio 6 dalyje, 47 straipsnio 1 dalyje, 48 straipsnio 3 dalyje, 53 straipsnio 2 dalyje, 54 straipsnio 3 dalyje, 55 straipsnio 2 dalyje, 58 straipsnio 2 dalyje, 63 straipsnyje, 64 straipsnio 4 dalyje, 67 straipsnyje, 68 straipsnio 2 dalyje, 68 straipsnio 3 dalyje, 70 straipsnio 3 dalyje, 72 straipsnio 2 dalyje, 73 straipsnio 3 dalyje, 74 straipsnio 4 dalyje, 76 straipsnio 5 dalyje, 77 straipsnio 2 dalyje, 87 straipsnio 3 dalyje, 94 straipsnio 3 dalyje, 97 straipsnio 2 dalyje, 101 straipsnio 3 dalyje, 106 straipsnio 1 dalyje, 109 straipsnio 2 dalyje, 118 straipsnio 1 dalyje, 118 straipsnio 2 dalyje, 119 straipsnio 1 dalyje, 122 straipsnio 1 dalyje, 122 straipsnio 2 dalyje, 125 straipsnio 2 dalyje, 131 straipsnio 1 dalyje, 132 straipsnio 2 dalyje, 135 straipsnyje, 136 straipsnio 2 dalyje, 137 straipsnio 2 dalyje, 138 straipsnio 3 dalyje, 139 straipsnio 4 dalyje, 140 straipsnyje, 144 straipsnio 1 dalyje, 146 straipsnio 1 dalyje, 147 straipsnyje, 149 straipsnio 4 dalyje, 151 straipsnio 3 dalyje, 154 straipsnio 1 dalyje, 156 straipsnio 1 dalyje, 160 straipsnio 1 dalyje, 160 straipsnio 2 dalyje, 161 straipsnio 6 dalyje, 162 straipsnio 3 dalyje, 162 straipsnio 4 dalyje, 163 straipsnio 5 dalyje, 164 straipsnio 2 dalyje, 165 straipsnio 3 dalyje, 166 straipsnio 3 dalyje, 167 straipsnio 5 dalyje, 168 straipsnio 3 dalyje, 169 straipsnio 5 dalyje, 176 straipsnio 4 dalyje, 181 straipsnio 2 dalyje, 185 straipsnio 5 dalyje, 189 straipsnio 1 dalyje, 192 straipsnio 2 dalyje, 197 straipsnio 3 dalyje, 200 straipsnio 3 dalyje, 201 straipsnio 3 dalyje, 202 straipsnio 3 dalyje, 203 straipsnio 2 dalyje, 204 straipsnio 3 dalyje, 205 straipsnio 2 dalyje, 211 straipsnio 1 dalyje, 213 straipsnio 1 dalyje, 214 straipsnyje, 216 straipsnio 4 dalyje, 218 straipsnio 3 dalyje, 221 straipsnio 1 dalyje, 222 straipsnio 3 dalyje, 223 straipsnio 6 dalyje, 224 straipsnio 3 dalyje, 228 straipsnio 1 dalyje, 230 straipsnio 3 dalyje, 234 straipsnio 2 dalyje, 237 straipsnio 4 dalyje, 239 straipsnio 2 dalyje, 240 straipsnio 2 dalyje, 241 straipsnio 2 dalyje, 242 straipsnio 2 dalyje, 245 straipsnio 3 dalyje, 246 straipsnio 3 dalyje, 249 straipsnio 3 dalyje, 252 straipsnio 1 dalyje, 254 straipsnyje, 263 straipsnyje, 271 straipsnio 2 dalyje, 272 straipsnio 2 dalyje, 279 straipsnio 2 dalyje ir 280 straipsnio 4 dalyje.

Reglamento 264 straipsnio 3 dalyje išdėstyta, kad įgaliojimai savaime pratęsiami tokios pačios trukmės laikotarpiams, išskyrus atvejus, kai Europos Parlamentas arba Taryba pareiškia prieštaravimų dėl tokio pratęsimo likus ne mažiau kaip trims mėnesiams iki kiekvieno laikotarpio pabaigos, o 264 straipsnio 4 dalyje teigiama, kad Europos Parlamentas arba Taryba gali deleguotuosius įgaliojimus atšaukti bet kada.

3.ĮGALIOJIMŲ DELEGAVIMAS

Ataskaitiniu laikotarpiu Komisija naudojosi savo deleguotaisiais įgaliojimais, priimdama šiuos deleguotuosius aktus:

·2018 m. liepos 25 d. Komisijos deleguotąjį reglamentą (ES) 2018/1629, kuriuo iš dalies keičiamas Europos Parlamento ir Tarybos reglamento (ES) 2016/429 dėl užkrečiamųjų gyvūnų ligų, kuriuo iš dalies keičiami ir panaikinami tam tikri gyvūnų sveikatos srities aktai („Gyvūnų sveikatos teisės akto“), II priede išdėstytų ligų sąrašas;

·2019 m. birželio 28 d. Komisijos deleguotąjį reglamentą (ES) 2019/2035, kuriuo dėl sausumos gyvūnus laikantiems ūkiams ir perykloms taikomų taisyklių, taip pat ir tam tikrų laikomų sausumos gyvūnų ir perinių kiaušinių atsekamumo papildomas Europos Parlamento ir Tarybos reglamentas (ES) 2016/429, ;

·2019 m. gruodžio 17 d. Komisijos deleguotąjį reglamentą (ES) 2020/686, kuriuo dėl genetinės medžiagos produktų ūkių patvirtinimo, atsekamumo ir gyvūnų sveikatos reikalavimų, taikomų Sąjungoje vežamiems tam tikrų laikomų sausumos gyvūnų genetinės medžiagos produktams, papildomas Europos Parlamento ir Tarybos reglamentas (ES) 2016/429;

·2019 m. gruodžio 17 d. Komisijos deleguotąjį reglamentą (ES) 2020/688, kuriuo Europos Parlamento ir Tarybos reglamentas (ES) 2016/429 papildomas gyvūnų sveikatos reikalavimais, taikomais Sąjungoje perkeliamiems sausumos gyvūnams ir vežamiems periniams kiaušiniams;

·2019 m. gruodžio 17 d. Komisijos deleguotąjį reglamentą (ES) 2020/689, kuriuo papildomos Europos Parlamento ir Tarybos reglamento (ES) 2016/429 tam tikrų į sąrašą įtrauktų ir naujų ligų priežiūros, likvidavimo programų ir liga neužkrėstos teritorijos statuso taisyklės;

·2019 m. gruodžio 17 d. Komisijos deleguotąjį reglamentą (ES) 2020/687, kuriuo dėl tam tikrų į sąrašą įtrauktų ligų prevencijos ir kontrolės taisyklių papildomas Europos Parlamento ir Tarybos reglamentas (ES) 2016/429;